Nõmba

Nõmba on küla Hiiumaa vallas Kärdla ja Käina vahel. Kuni 2017. aasta Eesti omavalitsuste haldusreformini kuulus küla Pühalepa valda.

Nõmba piirneb põhjas Tubala, läänes Leigri, lõunas Nõmmerga ja Ristivälja, kagus Tammela ning idas Vilivalla ja Loja külaga.

Nimi
Kohanimi koosneb sõnadest "nõmm" ('kuiv kõrge liivane maa') ja "pea".  Kohanime on esmamainitud 1564 kujul Nempe ja 1577 kujul Nympe. Endel Saar: "Metsakülade keskel." 4 osa. Hiiu Leht. 2. juuni 2009 

Loodus
Metsade keskel väikesel kõrgendikul asuva külana on Nõmba jäänud maaparandusest puutumata. Endised soised metsaheinamaad külast põhja, ida ja lõuna pool on aga metsa kasvanud. Vilivalla teeristi lähedal leidub puisniidu-ilmelist metsa ning lõuna pool ka tükike looduslikku heinamaad.

Nõmba lääneosas asub Kapasto nõmm. Ajalooliselt on Nõmba koosseisu kuulunud ka Määvli piirkond. Küla läbivad Tammela jõgi ja Vilivalla peakraav. Külas asuvad Matse allik, Nuudi allik, Nõmba karstiala ja Nõmba rahn.

Elanike arv
Nõmbas elas 2011. aasta rahvaloenduse andmetel 50 inimest. Kõik elanikud olid eestlased.
 Elanike arv  Aasta53  195934  197063  197948  198950  200050  201152 201944 2021

Talud 

Nõmba ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Hansu  Pihlamets 2  Hansumatse  Mammuspu 3  Jürna  Ala 4  Kooli  Männamaa 5  Liivako  Jääger 6  Liti  Erk 7  Matse  Juhe, Julge 8  Metsavahi  Pink 9  Miku  Hang 10  Nurme  Erk 11  Nuudi  Juhe 12  Peedu  Tara 13  Pendi  Huuk 14  Pärdi  Erk 15  Ratsaku  Uuspõld 16  Sepa  Sepp 17  Viita  Leika

Ajalugu
Nõmba kuulus ajalooliselt Hiiu-Suuremõisa mõisa alla. Külast on leitud kivikirves. 1564 elas alal talunik Nempe Bertill. 1609. aastal on mainitud mõisas talunik Nomba Cristenit. Läänemaa 1725–1726 adramaarevisjoni andmetel asus Nõmba külas 11 talu.

1835 asus külas 14 talu, elanikele pandi perekonnanimedeks nimed Edasi, Erk, Hang, Julge, Kallas, Kappasto, Marimaa, Männamaa (Määvli), Paelk, Pihlamets, Poll, Prees, Pöial, Raega, Rattaspuu, Redda (Määvli), Sambas, Sepp, Singi, Sirp (Määvli), Sui, Suur, Säng, Tarra, Teras, Treumann, Truu, Vagane ja Vannas.Pühalepa kihelkonna perekonnanimede panemise raamat; Rahvusarhiiv RA,EAA.1864.2.VIII-198; 1835

16. oktoobril 1941 toimus operatsioon Siegfriedi raames külas lahing taganevate punaarmeelaste ja Natsi-Saksamaa üksuste vahel.

Taristu
Nõmbat läbib põhjast lõunasse Kärdla–Käina maantee, kust algavad Nõmba–Silde tee, Tammela–Hellamaa tee ja Tedrekopli tee.

Kultuur
20. sajandi algul leidus Nõmbas vähemalt seitse tuulikut, mis tänapäevaks on kõik hävinud. 1970. aastatel ehitas Hiiumaa metsamajand külla rea puust tüüpmaju. Külas tegutses varem Nõmba algkool.

Külas olid pelgupaigad ning pühapuud Kablimänd ja Hiiemänd.

Viited

Kirjandus
Endel Saar: "Metsakülade keskel." Hiiu Leht. Alates 22. maist 2009.

Kategooria:Hiiumaa valla külad